Diari Oficial de la Generalitat Valenciana


Sumari del DOGV 5976, del 17-03-2009 (2009/3081)

RESOLUCIÓ de 4 de març de 2009, de la consellera de Justícia i Administracions Públiques, en compliment de la base 12 de les convocatòries 138/04 i 139/04, proves selectives d'accés al grup E, sector laboral, ajudant de cuina, pel sistema d'accés lliure i torn de discapacitats.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5976

Data del DOGV
:   17-03-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/3081


Data del document
:   04-03-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * administració regional

RESOLUCIÓ de 4 de març de 2009, de la consellera de Justícia i Administracions Públiques, en compliment de la base 12 de les convocatòries 138/04 i 139/04, proves selectives d'accés al grup E, sector laboral, ajudant de cuina, pel sistema d'accés lliure i torn de discapacitats. [2009/3081]
Per resolucions de la Conselleria de Justícia i Administracions Públiques, de data 12 de novembre de 2008, publicades en el Diari Oficial de la Comunitat Valenciana número 5900, de 25 de novembre de 2008, es publiquen les relacions d'aspirants que han superat les proves selectives d'accés al grup E, sector laboral, ajudant de cuina, pel sistema d'accés lliure, Convocatòria 138/04, i torn de discapacitats, Convocatòria 139/04.
Realitzats, segons el que disposen els apartats segon i tercer de les precitades resolucions, els tràmits de presentació i verificació de la documentació, procedeix, en virtut del que disposa l'article 7 del Text Refós de la Llei de Funció Pública Valenciana, l'adjudicació de llocs de treball als aspirants seleccionats i la formalització dels oportuns contractes com a personal laboral fix, de conformitat amb les proves selectives superades.
Per Resolució de 10 de febrer de 2009, de la Direcció General d'Administració Autonòmica, publicada en el DOCV número 5954, de 13 de febrer de 2009, es van convocar les persones interessades a l'acte únic d'elecció de destinació, havent sigut celebrat l'esmentat acte el dia 20 de febrer de 2009, i l'elecció segons orde de puntuació de les proves selectives.
Per tant, mitjançant una Resolució de la Direcció General d'Administració Autonòmica, amb data 23 de febrer de 2009, s'adjudiquen destinacions als aspirants que han superat les proves selectives de les convocatòries 138/2004 i 139/2004, per la qual cosa queda convocat, per al dia 1 d'abril de 2009, a les 9:00 hores, el personal relacionat en l'annex de la present Resolució per a la formalització del contracte i la presa de possessió en el lloc de treball adjudicat a les següents seus, segons la província en què hagen obtingut destinació:
a) Direcció Territorial de la Conselleria de Justícia i Administracions Públiques a Castelló, carrer Major, 78, 12187 Castelló de la Plana, els qui hagen obtingut destinació a l'esmentada província.
b) Direcció Territorial de la Conselleria de Justícia i Administracions Públiques a Alacant, Rambla Méndez Núñez, 41 (Torre Generalitat), 03292 Alacant, els qui hagen obtingut destinació a l'esmentada província.
c) Conselleria de Justícia i Administracions Públiques, Direcció General d'Administració Autonòmica, Servei de Provisió de Llocs, carrer Miquelet, 5, 2n pis, 46168 València, els qui hagen obtingut destinació a l'esmentada província.
L'efectivitat dels contractes de treball, i la presa de possessió, serà des del dia 1 d'abril de 2009.
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del Personal, comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini, que finalitzarà el 30 d'abril de 2009, per a prendre possessió de la seua destinació. Si es fa ús de l'esmentat termini, durant aquest no es meritarà cap retribució.
Els qui han de prendre possessió del lloc de treball adjudicat, en virtut del que disposa la present Resolució, cessaran d'ofici el dia 31 de març de 2009 en el lloc que, si fa al cas, exercisquen.
Així mateix, els qui es troben exercint amb destinació provisional, o amb caràcter temporal, algun dels llocs de treball adjudicats, cessaran d'ofici el dia 31 de març de 2009, llevat que el nou titular del lloc faça ús del dret previst en l'article 25.3 del Decret 33/1999, de 9 de març, citat en el paràgraf anterior.No es produirà el cessament del personal que ocupe lloc, bé amb destinació provisional o amb caràcter temporal, en el supòsit de no formalitzar l'adjudicatari la presa de possessió.
Contra la present resolució, que és definitiva en via administrativa, les persones interessades podran interposar un dels recursos següents:
a) El de reposició, amb caràcter potestatiu, davant del mateix òrgan que l'ha dictada, en el termini d'un mes;
b) El contenciós administratiu, davant de la sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al·ludit. En ambdós supòsits, els respectius terminis es comptaran a partir de l'endemà de la publicació d'aquesta resolució en el Diari Oficial de la Comunitat Valenciana.
València, 4 de març de 2009.- La consellera de Justícia i Administracions Públiques: Paula Sánchez de León Guardiola.